|  |
| --- |
| **TURN (605m)**MED ZIMSKIMI POČITNICAMI, V ČETRTEK , 29. FEBRUARJA 2024 |
| Mladinski odsek Pohodniškega društva Novo mesto vabi VSE, še posebej pa mlade ljubitelje pohodništva in družine, ki si želite popestriti zimske počitnice z zanimivim pohodom. Odpravili se bomo na TURN, ki je najvišji vrh med Gorjanci in Kumom. Vrh je označen z geometrično točko in se nahaja na sredi poseke sredi gozda. Vrh ni razgleden, zelo razgledna pa je pot do njega.Našo dejavnost podpira Mestna občina Novo mesto. |
| **ODHOD:** |  Dobimo se na parkirišču pri OŠ Bršljin**, ob 8. uri.** |
| **TURA:**  | Združili se bomo v avtomobile in se odpeljali do obcestnega parkirišča, kjer se začne pot proti gradu Hmeljnik. Pot poteka po makadamski cesti, ki se ves čas počasi vzpenja. Z vsakim korakom vzpona se nam razgledi na široko odpirajo. Zavili bomo na stezo, ki nas bo skozi gozd popeljala do gradu Hmeljnik. Grad si bomo ogledali, se pred njim odpočili in malo okrepčali. Nadaljevali bomo po gozdni cesti proti Grčevju. Pri usmerjevalni tabli bomo zavili na stezo, ki vodi skozi gozd do Turna. Na Turnu bomo imeli počitek, malico in igre. Vračali se bomo po delno spremenjeni poti. |
| **POVRATEK:** | Na parkirišče pred OŠ Bršljin se bomo **vrnili med 12. in 13. uro.**   |
| **OPREMA:** | Potrebovali boste primerna oblačila glede na vreme in dobro obutev - planinske čevlje ali čevlje primerne za hojo po gozdu. V nahrbtniku imejte pijačo, malico, planinski dnevnik, rezervne nogavice, toplo oblačilo. |
| **HRANA:** | Hrano in pijačo imejte s sabo, ker ne boste imeli možnosti, da si kaj kupite. Ni koče. |
| **CENA:**  | BREZPLAČNO.  |
| **PRIJAVE:** | Prijave do srede, **28. februarja 2024**, na [prijavnem obrazcu.](https://docs.google.com/forms/d/e/1FAIpQLSfbqEvlxmBo1nvGB8n2eEIfFby2gwplZfdOTXYRDnV5bU5xHg/viewform.) |
| **VODENJE** | Za vodenje bomo poskrbeli vodniki PZS v Pohodniškem društvu Novo mesto. Vodja bova Majda Markovič in Igor Pucelj. |

Za Pohodniško društvo Novo mesto pripravila Majda Markovič.

POJDIMO SKUPAJ VARNO V GORE.